ZBIRNA EVALUACIJA

Čas su prošla 83 učenika iz tri odjeljenja prvog razreda. Svi su popunjavali evaluacioni listić ali nijesu svi odgovorili na sva pitanja.

1. **Procijeni svoju pripremu za čas ocjenom od 1 do 5.**

Jedan učenik je dao sebi ocjenu 1, dva ocjenu 2, šest ocjenu 3, 22 učenika ocijenila su se sa ocjenom 4 a 52 sa 5.

2. **Procijeni čas ocjenom od 1 do 5.**

Ocjenom 3 čas su procijenila 2 učenika, 15 njih ocjenom 4 a 66 učenika sa 5.

3. **Ocijeni svoju angažovanost ocjenom od 1 do 5.**

Svoju angažovanost su procjenili ocjenom 2, 3, 4 ili 5 i to: jedan učenik ocjenom 2, 9 ocjenom 3, 28 ocjenom 4 dok je 45 učenika svoju angažovanost ocijenilo sa 5.

**4. Što si na ovom času otkrila/o da treba da poboljšaš kod sebe (koje vještine/osobine)?**

Na ovo pitanje nijesu svi učenici dali odgovor. Oni koji jesu smatraju da treba da poboljšaju:

* Sposobnost prenošenja znanja (objašnjavanja) drugom učenik
* Redovnost učenja
* Razmišljanje o problemu
* Logiku
* Kreativnost
* Odgovornost
* Sposobnost izrade zadataka
* Javne nastupe
* Saradničko učenje (timski rad)
* Vještinu zapažanja
* Razumijevanje problema
* Koncentraciju
* Vjeru u sebe

Od odgovora izdvojila bi sljedeće:

“Treba da čitam zadatak i da dokažem sebi da zadaci nijesu teški ako im je tekst dugačak.”

“Trebam da popravim svoju mogućnost da objasnim ono što sam naučio, jer sam tad 100% siguran da sam naučio gradivo”

“Da razmišljam i da pročitam zadataka više puta.”…

“Treba da poboljšam odgovornost, da smanjim svoju ljenost i da poboljšam svoju pažnju.”

**5. Što je po tvom mišljenju bilo najbolje?**

Od odgovora najčešće se pojavljuje:

* Timski rad - 29 učenika
* Prezentacije učenika - 10
* Mogućnost da budu u ulozi profesora - 9
* Rad zadataka - 9

Izdvojila bi sljedeće odgovore:

“Da gledam kako članovi moje grupe rade zadatak koji sam ja osmislila.”

“Rad zadataka, međusobna interakcija i pomaganje jedni drugima.”

“Najbolje je bilo to što sam primijetio da se matematika može predstaviti na vrlo kreativan I zanimljiv način.”

**6. Šta je bilo nejasno ili šta se može unaprijediti?**

Većina učenika je odgovorila da im je bilo sve jasno i da ništa ne bi mijenjali. Od ostalih učenika koji bi nešto mijenjali većina izdvaja da bi: unaprijedili organizaciju u okviru svoje grupe, kreativnost,…

Od ponuđenih odgovora izdvajam:

“ Trebali smo kreativnije smisliti zadatke.”

“Sve što je bilo nejasno objasnili su mi drugari iz grupe.”

**7. Šta bi promijenila/o (vezano za ovaj čas) da si profesorica/profesor?**

Većina učenika ne bi ništa mijenjala a od oni koji bi, predložili su da:

* Grupe imaju više članova
* Umjesto samostalno, zadatke rade svi zajedno
* Grupe rade zadatke pred cijelim odjeljenjem,…

**8. Da li je potrebno uvoditi ovakve aktivnosti učenja u nastavu (da, ne, zašto?)?**

Od svih učenika samo dva su mišljenja da ovakve aktivnosti ne treba uvoditi u nastavu jedan od njih kao razlog navodi da povećavaju nervozu kod učenika a drugi ne navodi razlog.

Ostali učenici smatraju da treba da se uvedu jer:

* Je učenje zanimljivije
* Lakše se uči;
* ih motiviše i tjera na razmišljanje,
* unaprjeđuju sposobnost za timski rad
* daju mogućnost razmjene mišljenja

Dva učenika smatra da ovakvi časovi ne treba da budu česti (jedan u tromjesečju)

Od odgovora izdvojila bi:

“Da. Zainteresovanost za čas mi nikad nije bila veća.”

“Nije potrebno, ali je korisno da se pomalo osvježi atmosfera na času.”

“Ovakav čas me motiviše i tjera na razmišljanje.”

**9. Poruka ili pitanje profesoru.**

Većina poruka odnosila se na to da ovakvi časovi budu što češći.

Od poruka izdvajam:

“Drago mi je što sam prisustvovao času, bilo je veoma zanimljivo.”

“Nemam pitanja, ali hvala na divnom času.”

“Nije lako biti profesor.”

“Hvala Vam što ste nam omogućili ovakvu vrstu časa.”

“Iako je ovaj čas bio odličan, nije praktičan za svakodnevnu nastavu. Ipak, fin je način da se aktiviraju učenici i učestvuju u nastavi.”